**Јавни позив за учешће јавности у процесу консултација у вези са Нацртом закона о фискализацији[[1]](#footnote-1)**

Министарство финансија Републике Србије позива стручну јавност и све заинтересоване привредне субјекте и грађане да се укључе у поступак консултација о Нацрту закона о фискализацији.

Консултације ће се спроводити у периоду од 23. октобра 2020. године до 2. новембра 2020. године.

Нацрт закона o фискализацији постављен је на интернет страници Министарства финансија Републике Србије – [**www.mfin.gov.rs**](http://www.mfin.gov.rs/).

Сходно мерама Републике Србије за ублажавање последица пандемије вируса COVID-19 и заштити здравља грађана, примедбе, предлози и сугестије достављају се Министарству финансија Републике Србије **ИСКЉУЧИВО** електронским путем на имејл адресу: -**fiskalni.sektor[@mfin.gov.rs](https://www.mfin.gov.rs/propisi/nacrt-zakona-o-digitalnoj-imovini/digitalnaimovina%40mfin.gov.rs).**

Нацрт закона о фискализацији као и образац за консултације доступни су на овој страници.

Министарство финансија Републике Србије очекује да ће консултације у вези са нацртом предметног закона допринети да све заинтересоване стране буду благовремено и правилно информисане о предложеним законским решењима, чиме би се омогућило да дају и свој допринос даљем унапређењу предложених законских решења.

1. Закон о планском систему („Службени гласник РС”, број 30/18), Уредба о методологији управљања јавним политикама, анализи ефеката јавних политика и прописа и садржају појединачних докумената јавних политика („Службени гласник РС”, број 8/19), Закон о државној управи („Службени гласник РС”, бр. 79/05, 101/07, 95/10, 99/14, 47/18 и 30/18 - др. закон) и Правилник о смерницама добре праксе за остваривање учешћа јавности у припреми нацрта закона и друих прописа и аката („Службени гласник РС”, број 51/19). [↑](#footnote-ref-1)